Desagvaderas (Argentina)

Desagvaderas () – upė vakarų Argentinoje, skirtingose dalyse turi skirtingus pavadinimus. Prasideda 5500 m aukštyje, Anduose, Bonetės kalno pašlaitėse, La Riochos provincijoje. Šioje provincijoje įgauna Bonetės (Río Bonete), Chagujės (Jagüé), Aukso Upės (Río de Oro), Vinčinos (Vinchina) pavadinimus. Teka į pietus, pietryčius. San Chuano provincijoje įgyja Bermecho (Río Bermejo) pavadinimą. Pratekėjusi pro druskos ežerus (Salina Pampa de Las Latas) vadinama Desagvaderu. Toliau teka Mendosos ir San Luiso provincijų ribomis per sausąsias pampas ir pampų kalnagūbrių sritį. La Pampos provincijoje išsišakoja, įgauna Salado (Río Salado), Čadileuvu (Río Chadileuvú), Kuraso (Curacó) pavadinimus. Prateka ežerų virtinę ir įteka į Koloradą (kairysis intakas).

Didžioji dalis vandens sistemos prisipildo tik po liūčių. Sausuoju laikotarpiu vanduo būna tik atskirose atkarpose. Dėl sausrų ir vandens naudojimo drėkinimui Kolorado Desagvaderas faktiškai nepasiekia.CUENCA DESAGUADERO – SALADO – CHADILEUVU – CURACO, cuencadesaguadero.weebly.com XXI a. pr. La Pampos provinciją pasiekia tik labai negausūs ir smarkiai sudruskėję (118 g/l) vandenys.González, Roxana Vanina; Pratts, Pamela Beatriz. USOS DEL RIO DESAGUADERO – SALADO EN LA ALTA CUENCA Y SUS CONSECUENCIAS EN LA PAMPA, IFHR, 2016.

Didžiausi intakai (visi dešinieji):
 Chačalis,
 San Chuanas,
 Tunujanas,
 Diamantė,
 Atuelis.

 Šaltiniai 

Kategorija:Argentinos upės